Lav et referat af nedenstående tekst:

Tekst:
Timelønnede håndværkere og 3F'ere nedlagde onsdag formiddag arbejdet på cementfabrikken Aalborg Portland for at holde fagligt møde i omkring halvanden time. Det fortæller 3F-tillidsmand Dan Solhøj Tolstrup til TV2 Nord. - Det er mange forskellige ting, der har fået bægeret til at flyde over, siger han, uden dog at ville gå i detaljer om, hvad det mere konkret handler om. På det faglige møde blev der formuleret en række spørgsmål, som tillidsrepræsentanterne fra 3F, Metal og El-forbundet efterfølgende tog med til ledelsen på Aalborg Portland. - Vi har fået nogle svar, som vi vil lægge frem for kollegerne ved et fagligt møde i morgen klokken 07, og så vil jeg tro, alle går tilbage til arbejdet, siger Dan Solhøj Tolstrup. Ikke første gang Gruppeformand ved 3F Aalborg, Benny Vinther Jensen, fortæller, det ikke er første gang, der er problemer med trivslen på Aalborg Portland. Han fortæller, det er sket flere gange, at medarbejderne på Aalborg Portland nedlægger arbejdet. - Da var det også trivslen, der var det problematisk. Da fik de værktøjer, der skulle få det til at blive bedre. Men det er de så åbenbart ikke tilfredse med, siger han.

Referat:
Produktionsmedarbejderne på Aalborg Portland holdt onsdag formiddag fagligt møde efter længere tids frustration.